
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 538 


1 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση και λειτουργία Καταστήματος Αφορολογήτων 
και Φορολογημένων Ειδών στον Κρατικό Αερολι¬ 
μένα Ρόδου. 1 

Συμπλήρωση της Υ.Α.Σ. οικ./5140/ΤΠ 32/15.10.99 Κ.Υ.Α. 
αναφορικά με τις πιστωτικές διευκολύνσεις για την 
κάλυψη των στεγαστικών αναγκών ιδιοκτητών κατοι¬ 
κιών που κατέρρευσαν από το σεισμό της 7ης Σε¬ 
πτεμβρίου 1999 με απώλεια ανθρώπινης ζωής. 2 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 16ης Δεκεμβρίου 2001 στο Νομό Αχάίας.. 3 
Καθορισμός της προθεσμίας για την υποβολή της αί¬ 
τησης για λήψη αντισταθμίσεων σε εφαρμογή της 
Νέας Κοινής Αγροτικής Πολιτικής (ΑΟΕΝϋΑ 2000) 
και του Ολοκληρωμένου Συστήματος Διαχείρισης 
και Ελέγχου. 4 


ΑΠΟΦΑΣΕΙ Σ 

Αριθ. Τ2016/56/ΒΟ019 (1) 

Ίδρυση και λειτουργία Καταστήματος Αφορολογήτων και 
Φορολογημένων Ειδών στον Κρατικό Αερολιμένα Ρό¬ 
δου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27του Ν. 827/78 «περίρυθ- 
μίσεως δασμολογικών θεμάτων και άλλων τίνων διατάξε¬ 
ων» (ΦΕΚ 194/Α/18.11.1978). 

2. Τις διατάξεις της παραγράφου 4τουάρθρου120του 
Ν. 2533/11.11.97 «χρηματιστηριακή αγορά παραγώγων 
και άλλες διατάξεις» (ΦΕΚ 228/Α/11.11.97) 

3. Τις διατάξειςτου άρθρου 17του Π.Δ. 86/79 «περί συ- 
στάσεως ιδιορρύθμου Ανωνύμου Εταιρείας δια την εκμε¬ 
τάλλευση/ καταστημάτων πωλήσεως αφορολογήτων και 


αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου των επιβατών εξωτερι¬ 
κού» (ΦΕΚ 17/Α/31.1.99). 

4. Το από 21.1.2002 έγγραφο της «Κ.Α.Ε.» Α.Ε. με το 
οποίο ζητά την ίδρυση Καταστήματος Αφορολογήτων και 
Φορολογημένων Ειδών στην αίθουσα αναχωρήσεων ίπώα 
εοΟθηρθη του Κρατικού Αερολιμένα Ρόδου, το οποίο θα 
λειτουργεί σαν επέκταση του ήδη υπάρχοντος καταστή¬ 
ματος και θα χρησιμμοποιηθεί σαν χώρος προβολής και 
πώλησηςτων Ολυμπιακών προϊόντων «Αθήνα 2004», σύμ¬ 
φωνα με το από 20.12.2001 Απόσπασμα Πρακτικού της 
438 (507ης) Συνεδρίασης των μελώντου Διοικητικού Συμ¬ 
βουλίου της. 

5. Το αριθμ. Πρωτ. 1361/12.3.2002 έγγραφο του Τελω¬ 
νείου Ρόδου, με το οποίο μας υποβάλλει το από 12.3.2002 
πόρισμα της συσταθείσας γνωμοδοτικής Επιτροπής μετά 
του σχετικού σχεδιαγράμματος. 

6. Την αριθμ. 1100383/1330/Α0006/31.10.2001 Κοινή 
Απόφαση του Πρωθυπουργού και Υπουργού Οικονομι¬ 
κών «καθορισμός αρμοδιοτήτων των Υφυπουργών Οικο¬ 
δομικών» (ΦΕΚ 1485/Β/31.10.2001), αποφασίζουμε: 

1. Εγκρίνουμε την Ίδρυση και Λειτουργία Καταστήμα¬ 
τος πωλήσεως Αδασμολόγητων, Αφορολογήτων και Φο¬ 
ρολογημένων Ειδών, το οποίο θα χρησιμοποιηθεί σαν χώ¬ 
ρος προβολής και πώλησης των Ολυμπιακών προϊόντων 
«Αθήνα 2004» εντός του τελωνειακώς ελεγχόμενου χώ¬ 
ρου στον Κρατικό Αερολιμένα Ρόδου, στην θέση και έκτα¬ 
ση που προσδιορίζεται στο σχεδιάγραμμα, που συνοδεύ¬ 
ει το από 12.3.2002 πόρισμα της Επιτροπής της παρα¬ 
γράφου 2 του άρθρου 17του Π.Δ. 86/79. 

2. Το κατάστημα θα καταλαμβάνει επιφάνεια εμβαδού 
17.62μ2 και θα βρίσκεται πάντοτε υπό τελωνειακή παρα¬ 
κολούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην Εταιρεία «Καταστήματα 
Αφορολογήτων Ειδών Α.Ε.». 

4. Η εγκατάσταση και λειτουργία του καταστήματος, 
διέπεται από τις διατάξεις του Π.Δ. 86/79 όπωςτροποποι- 
ήθηκε και ισχύει καθώς και από τις διατάξεις των Υπουρ¬ 
γικών Αποφάσεων και διαταγών, που έχουν εκδοθεί με 
εξουσιοδότηση αυτού και ρυθμίζουν θέματα σχετικά με 
τοντρόπο λειτουργίας, ελέγχου κ.λπ. των καταστημάτων, 
που εκμεταλλεύεται η Εταιρεία «Καταστήματα Αφορολο¬ 
γήτων ειδών» Α.Ε. 

5. Η απόφαση αυτή που δεν συνεπάγεται δαπάνη σε βά¬ 
ρος του Κρατικού Προϋπολογισμού, ναδημοσιευθείστην 
Εφημερίδα της Κυβερνήσεως. 

Αθήνα, 19 Απριλίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. οικ/3335/Α345 (2) 

Συμπλήρωση της Υ.Α.Σ. οικ./5140/ΤΠ 32/15.10.99 Κ.Υ.Α. 
αναφορικά με τις πιστωτικές διευκολύνσεις για την κά¬ 
λυψη των στεγαστικών αναγκών ιδιοκτητών κατοικιών 
που κατέρρευσαν από το σεισμό της 7ης Σεπτεμβρίου 
1999 με απώλεια ανθρώπινης ζωής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου «Περί αποκαταστάσεως ζημιών έκτων 
σεισμών 1978 εις περιοχήν Βορ. Ελλάδος και ρυθμίσεις 
συναφών θεμάτων», όπως τροποποιήθηκε και συμπλη¬ 
ρώθηκε με τους Νόμους 867/79, 1048/80, 1133/81. 

2. Τις διατάξεις του Ν. 1190/81 «Περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας «Περί αποκαταστάσεως ζημιών εκ 
των σεισμών 1981 και ρυθμίσεις ετέρων συναφών θεμά¬ 
των» όπως αυτό τροποποιήθηκε και συμπληρώθηκε με το 
άρθρο 1,παρ.42 και 43του Ν. 2412/96 «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνη¬ 
τικά όργανα και άλλες διατάξεις» (ΦΕΚ 123/Α/17.6.96). 

3. Τις διατάξεις του άρθρου 3 παρ. 3, τελευταίο εδάφιο 
του Ν. 1266/82 (ΦΕΚ81Α) «περί οργάνων ασκήσεως της 
Νομισματικής, Πιστωτικής και Συναλλαγματικής πολιτι¬ 
κής και άλλες διατάξεις», όπως συμπληρώθηκε με το άρ¬ 
θρο 25 παρ. 2 του Ν. 1418/84 «περί δημοσίων έργων και 
ρυθμίσεις συναφών θεμάτων» (ΦΕΚ 13Α). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις τη 
λειτουργία του χρηματοδοτικού συστήματος». 

5. Την οικ/8563/ΤΠ31/31.8.2000 κοινή απόφαση του 
Υπουργού Εθνικής Οικονομίας και των Υφυπουργών Οικο¬ 
νομικών και ΠΕ.ΧΩ.ΔΕ., με την οποία τροποποιήθηκαν οι 
οικ/3751/ΤΠ31/10.9.99, (ΦΕΚ1712/Β/10.9.99),οικ/3992/ΤΠ 
31/17.9.99 (ΦΕΚ 1769/Β/20.9.99), οικ/4194/ΤΠ 31/24.9.99 
(ΦΕΚ 1787/Β/27.9.99), οικ/6181/ΤΠ 31/4.11.99, οικ/6786/ΤΠ 
31/16.11.99 (ΦΕΚ 2038/Β/19.11.99) και οικ/1514/ΤΠ 
31/15.2.2000 Κοινές Αποφάσεις του Υπουργού Εθν. Οικο¬ 
νομίας και των Υφυπουργών Οικονομικών και ΠΕ.ΧΩ.Δ.Ε. 
για την αποκατάσταση των ζημιών από το σεισμό της 7ης 
Σεπτεμβρίου 1999 στους Νομούς Αττικής και Βοιωτίας. 

6. Το Π.Δ. 69/88 «Οργανισμός Γενικής Γραμματείας Δη¬ 
μοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του αναπληρωτή Υπουργού 
ΠΕΧΩΔΕ «Περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών». 

8. Την με αριθμ. 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών, Βιομηχανίας, 
Ενέργειας, Τεχνολογίας και Εμπορίου «Περιστολή δαπα¬ 
νών Δημοσίου Τομέα» (ΦΕΚ 420/Β/1.7.92). 


9. Το άρθρο 22, παρ. 3 του Ν. 2362 (ΦΕΚ 247/Α/ 
27.11.95) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

10. Τις διατάξεις των άρθρων 20, παρ. 3 και 21 παρ. 4 
του Ν. 1558/85 και του Π.Δ. 26/96 (ΦΕΚΑΊ8) γιατηνανα- 
πλήρωση μελών της Κυβέρνησης. 

11. Την αρ. πρωτ. Υ.Α.Σ. οικ./5140/ΤΠ 32/15.10.99 Κ.Υ.Α. 
με θέμα «Παροχή πιστωτικών διευκολύνσεων για την απο¬ 
κατάσταση των ζημιών σε κατοικίες και κτιριακές εγκατα¬ 
στάσεις που προκλήθηκαν από το σεισμό της 7ης Σε¬ 
πτεμβρίου 1999 σε περιοχές του Ν. Αττικής». 

12. Την Κοινή Απόφαση Υ6/31/10/2001 (ΦΕΚ 1484/Β/ 
31.10.2001) του Πρωθυπουργού και της Υπουργού ΠΕ¬ 
ΧΩΔΕ περί ανάθεσης αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ. 

13. Την αρ. πρωτ. 1100383/1330/Α0006/31/10/01 (ΦΕΚ 
1485/Β/31.10.2001) απόφαση του Πρωθυπουργού και 
του Υπουργού Οικονομικών περί καθορισμού αρμοδιοτή¬ 
των των Υφυπουργών Οικονομικών Απόστολου Φωτιάδη 
και Γ. Φλωρίδη. 

14. Την αρ. πρωτ. 1462/ΤΠ32/7.6.2001 κοινή Υπουργική 
Απόφαση περί οριοθέτησης σεισμόπληκτης περιοχής 
του Ν. Εύβοιας και πιστωτικές διευκολύνσεις. 

15. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
προϋπολογισμού που βαρύνει το πρόγραμμα Δημοσίων 
Επενδύσεων και συγκεκριμένα το έργο 2000ΣΕ06900000 
της ΣΑΕ 069, αποφασίζουμε: 

Συμπληρώνουμε την αρ. πρωτ. Υ.Α.Σ. οικ. 5140/ΤΠ 32/ 
15.10.99 Κ.Υ.Α. προσθέτοντας στο τέλος του εδαφίου ν 
της παραγράφου 1 ατού κεφ. Β « ΕΙΔΙΚΟΙ ΟΡΟΙ»το ακό¬ 
λουθο εδάφιο: 

νι. Προσαυξάνουμε το ποσό της στεγαστικής συνδρομής 
για το σύνολο των ιδιοκτητών κατοικιώντων κτιρίωνπου κα¬ 
τέρρευσαν από το σεισμό της 7ης Σεπτεμβρίου 1999 με 
απώλεια ανθρώπινης ζωής από το ποσό των 381,51 ευρώ 
(130.000 δρχ.) ανάτ.μ. σε 470 ευρώ (160.152 δρχ.) ανάτ.μ., 
με ανώτατο όριο δανειοδοτούμενης επιφάνειας τα 120τ.μ. 
Η προσαύξηση αυτή αφορά στις περιπτώσεις αυτοστέγα¬ 
σης ή ανακατασκευής σε άλλο οικόπεδο. 

Η προσαύξηση αφορά στους ιδιοκτήτες εκείνους: 

α) οι οποίοι είτε δεν έχουν συνάψει δανειστική σύμβα¬ 
ση, είτε έχουν συνάψει δανειστική σύμβαση και δεν έχουν 
εκταμιεύσειτη στεγαστική συνδρομή, μέχριτη δημοσίευ¬ 
ση της παρούσας στην Εφημερίδα της Κυβέρνησης. 

β) οι οποίοι έχουν εκταμιεύσει μέρος της στεγαστικής συν¬ 
δρομής. Η προσαύξηση αυτή αφορά μόνο στο μη εκταμιευ- 
θέν ποσό μέχρι τη δημοσίευση της παρούσας στην Εφημε¬ 
ρίδα της Κυβέρνησης. Τ ο εναπομείναν ποσό θα αποδεικνύε- 
ται με τη προσκόμιση σχετικής βεβαίωσης της τράπεζας. 

Η προσαύξηση αυτή δεν χορηγείται στους ιδιοκτήτες 
εκείνους που έχουν εκταμιεύσει το σύνολο της στεγαστι- 
κής συνδρομής μέχρι την ημερομηνία δημοσίευσης της 
παρούσας. 

1. Για τους ιδιοκτήτες του (α) εδαφίου που δεν έχουν 
συνάψει δανειστική σύμβαση τα ποσά της Στεγαστικής 
Συνδρομής (δάνεια και δωρεάν κρατική αρωγή) υπολογί¬ 
ζονται σύμφωνα μεταπροσαυξημέναποσάπου ορίζονται 
στην παρούσα απόφαση. 

2. Για τους ιδιοκτήτες του (α) εδαφίου που έχουν συνά¬ 
ψει δανειστική σύμβαση και δεν έχουν εκταμιεύσειτη Στε- 
γαστική Συνδρομή (θα προσκομίζεται σχετική βεβαίωση 

της Τράπεζας) τα ποσά δανείου και δωρεάν κρατικής 
αρωγής θα ξαναϋπολογίζονται με τις νέες τιμές που κα¬ 
θορίζονται στην απόφαση αυτή. Για το σκοπό αυτό θα 
πρέπει να ανακληθεί η Προσωρινή Βεβαίωση Καθορι¬ 
σμού Δανείου Ανακατασκευής ή Αυτοστέγασης και να 
αντικατασταθεί με νέα. 

3. Γιατους ιδιοκτήτες που έχουν εκταμιεύσει μέρος της 
Στεγαστικής Συνδρομής (τούτο θα αποδεικνύεται με προ¬ 
σκόμιση σχετικής βεβαίωσης από την Τράπεζα) θα κατα¬ 
βάλλεται συμπληρωματικό δάνειο και συμπληρωματική 
δωρεάν κρατική αρωγή ως ακολούθως: 

ί) Από τη στεγαστική συνδρομή που έχει εγκριθεί αρχι¬ 
κά αφαιρείται το ποσόν της στεγαστικής συνδρομής που 
έχει ήδη αναληφθεί. 

ϋ) Το υπολειπόμενο ποσόν πολλαπλασιάζεται με το λό¬ 
γο που προκύπτει από τη διαίρεση του νέου αυξημένου 
ποσού με το αντίστοιχο ποσό που είχε οριστεί με τις προ- 
ϋπάρχουσες αποφάσεις. 

Τ ο ποσό που προκύπτει αποτελεί την προσαυξημένη στε- 
γαστική συνδρομή. Η συμπληρωματική στεγαστική συνδρο¬ 
μή προκύπτει από τη διαφορά της προσαυξημένης στεγα- 
στικής συνδρομής μείοντο ποσό που δεν έχει εκταμιευθεί. 

ίϋ) Επί της συμπληρωματικής στεγαστικής συνδρομήςτο 
1/3 είναι δωρεάν κρατική αρωγή και τα 2/3 άτοκο δάνειο. 

Η συμπληρωματική δωρεάν κρατική αρωγή και το συ¬ 
μπληρωματικό άτοκο δάνειο καταβάλλονται μαζί με τα 
αναπόδοτα ποσά, όπως ορίζουν οι αποφάσεις χορήγη¬ 
σης στεγαστικής συνδρομής κατά περίπτωση (αποφά¬ 
σεις Υφυπουργού ΠΕ.ΧΩ.ΔΕ. αρ. Υ.Α.Σ./οικ/7839/ΤΠ 
31.2/7.12.99 και Υ.Α.Σ./οικ./11689/ΤΠ 31.2/4.12.2000). 

Η δαπάνη που προκαλείται από τις διατάξεις της πα¬ 
ρούσας απόφασης θα βαρύνει το λογαριασμό του Ν. 
128/75, ο οποίος δημιουργείται από την παρακράτηση επί 
των χορηγήσεων των τραπεζών με σκοπό την επιδότηση 
επιτοκίων δανείων. Ο λογαριασμός αυτός επιδοτείται από 
τον Κρατικό προϋπολογισμό μόνο σε περίπτωση ελλειμ- 
ματικότητάς του. Το ύψος της δαπάνης αυτής εκτιμάται 
ότι θα είναι της τάξεως των 635.000 ευρώ περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 
-♦- 

Αριθ. 1481/Α32 (3) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες της 
16ης Δεκεμβρίου 2001 στο Νομό Αχαιός. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου «Περί αποκατα- 


στάσεως ζημιών εκ των σεισμών 1978 εις περιοχήν Βο¬ 
ρείου Ελλάδος κ.λπ. και ρυθμίσεις ετέρωντινών συναφών 
θεμάτων», που κυρώθηκε με το Ν. 867/79 (ΦΕΚ Α'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο- 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.ΔΕ. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν.Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081 /92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 294.403 €. 

11. Την κοινή απόφαση ΔΙΔΚ/Φ1/2/22875/31.10.2001 
(ΦΕΚ 1480/Β/31.10.2001) του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Το Προεδρικό Διάταγμα υπ’ αρ. 81 (ΦΕΚ 57/Α/ 
21.3.2002) για συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών. 

13. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.ΔΕ., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.ΔΕ., Ιωάννη Τσακλίδη και Ροδούλα Ζήση. 

14. Το με αρ. πρωτ. 34/15.2.2002 έγγραφο της Νομαρ¬ 
χιακής Αυτοδιοίκησης Αχαΐας καιτο με αρ. πρωτ. οικ. 117/ 
2002/9.1.2002 έγγραφο του Τομέα Αποκατάστασης Σει¬ 
σμοπλήκτων (Τ.Α.Σ.) Πατρών. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της 
Αχαΐας που επλήγησαν από τις πλημμύρες της 16ης Δε¬ 
κεμβρίου 2001, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες στις 16 Δεκεμβρίου 2001 που έπλη- 
ξαν το Νομό Αχαΐας. 

2. Το έργο της αποκατάστασης των ζημιών από τις 
πλημμύρες, που έπληξαν περιοχές του Νομού Αχαΐας, 
ανατίθεται στον Τομέα Αποκατάστασης Σεισμοπλήκτων 
(Τ.Α.Σ.) Πατρών. 

3. Ορίζεται προθεσμία ενός (1) έτους, από τη δημοσί¬ 
ευση της παρούσας απόφασης σε ΦΕΚ, για την υποβολή 
αιτήσεων, συνοδευομένων από τα απαραίτητα δικαιολο- 
γητικά, για την δανειοδότηση των πληγέντων κτισμάτων 
από τις πλημμύρες της 16ης Δεκεμβρίου 2001. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες της 
16ης Δεκεμβρίου 2001 σε περιοχές του Νομού Αχαΐας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β. Την επισκευή των πόσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται σταγεστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πλημμύρες της 16ης Δεκεμ¬ 
βρίου 2001. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 


νειο και δωρεάν κρατική αρωγή) καθορίζονται από τον 
αρμόδιο Τομέα Αποκατάστασης Σεισμοπλήκτων (Τ.Α.Σ.) 
Πατρών στον οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στις 
προθεσμίες που καθορίζονται στην παρούσα απόφαση. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) Πατρών θα χορηγεί στους δικαιούχους βεβαίωση 
με την οποία θα προσδιορίζεται το ύψος της απαιτούμε- 
νης δαπάνης επισκευής ή το ποσό που δικαιούται ο εν¬ 
διαφερόμενος για ανακατασκευή ή αυτοστέγαση. Στη βε¬ 
βαίωση θα αναφέρεται το ποσό της δωρεάν κρατικής 
αρωγής καθώς καιτου στεγαστικού δανείου, σύμφωνα με 
τους όρους που καθορίζονται κατωτέρω για τα κτίρια που 
βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες στις 16 Δεκεμ¬ 
βρίου 2001, εγκρίνουμε τη δανειοδότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες της 
16ης Δεκεμβρίου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της αρμόδιας Υπηρεσίας που αναφέρεται στην 
παρ. 2 του κεφ. Α με τους ακόλουθους βασικούς όρους: 

α) Γ ια κτίσματα που έχουν χρήση κατοικίας 382 € ανά 
τ.μ. και με ανώτατο όριο δανειοδοτούμενης επιφάνειαςτα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 € ανά 
τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 28.173 € για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειάτου σετμή- 

ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 147 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 17.608 € για κάθε επι¬ 
πλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητά της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

η) Γ ια αποθήκες οποιοσδήποτε χρήσης (οικιακή ή 
επαγγελματική αποθήκη) καθώς και στάβλους, αγροτι¬ 
κά κτίσματα, χώρους αποθήκευσης, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο η ανά 
τ.μ. τιμή αποζημίωσης κατεδαφιστέου, ανέρχεται στο πο¬ 
σό των 132 € κατεδαφιζόμενης επιφάνειας και μέχρι εμ¬ 
βαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120 τ.μ. 

ι)ήΓια κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352 € ανά τ.μ. επί του συνόλου της κα- 
τεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των 44 
€ ανά κυβικό μέτρο. 


ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα- 
σηςπου αντιστοιχεί στην ιδιοκτησία του και επί πλέον στε- 
γαστική συνδρομή ανάλογη με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 67% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 67% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδό τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 88 € ανά τ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής συνδρομής ανέρχεται μέχρι του 
ποσού των 117 € ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
191 € ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πλημμύρας Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 470 € ανάτ.μ. χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση το κτίριο να χρησιμοποιείται και οι ζημιές να προέρχο¬ 
νται από τις πλημμύρες και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 2.348 € για κάθε κτί¬ 
σμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. Για 
ύψος δανειοδότησης που δεν υπερβαίνειτο ως άνω ποσό 
η σχετική έγκριση θα εκδίδεται από την αρμόδια Υπηρε¬ 
σία που αναφέρεται στην παρ. 2 του κεφ. Α. Γ ια ύψος δα¬ 
νείου που υπερβαίνει το ως άνω ποσό η υπόθεση θα πα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίαςτου, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β' δό¬ 
σης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 


δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουντο 80%τουχορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας που αναφέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο- 
γαριασμότου αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κ.λπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες στις 16 Δεκεμβρίου 2001 
στο Νομό Αχαιός. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7141 


εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 2.935 € δεν απαιτείται εγγραφή υποθή¬ 
κης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες στις ΙΘΔεκεμβρίου 2001 σε περιοχές 
του Νομού Αχάίάς και στις περιπτώσεις που υπάρχει αδυ¬ 
ναμία προσφοράς ακινήτου για εγγραφή υποθήκης, προς 
εξασφάλιση του δανείου, πιστοποιούμενη από σχετική 
βεβαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Γ ια δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 147.201 € για τα επόμενα 
τέσσερα οικονομικά έτη και θα βαρύνει τα έργα 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάςτου. 

Το ύψος της δαπάνης αυτής είναι 294.403 €. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 
-♦- 

Αριθ. 42198 (4) 

Καθορισμός της προθεσμίας για την υποβολή της αίτη¬ 
σης για λήψη αντισταθμίσεων σε εφαρμογή της Νέας 
Κοινής Αγροτικής Πολιτικής (ΑΘΕΝΩΑ 2000) και του 
Ολοκληρωμένου Συστήματος Διαχείρισης και Ελέγ¬ 
χου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 992/79 «περί οργάνω¬ 
σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρυθμίσεως συναφών θεσμικών και οργα¬ 
νωτικών θεμάτων (ΦΕΚ 280Α)». 

β. Του άρθρου 1. παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34Α) όπως η παρ. 1 
τροποποιήθηκε με τη διάταξη του άρθρου 6 παρ. 1 του Ν. 
1440/84 (ΦΕΚ 70Α) «Συμμετοχή της Ελλάδας στο κεφά¬ 
λαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊ¬ 
κής Κοινότητας άνθρακος και χάλυβος του Οργανισμού 
Εφοδιασμού ΕΨΗΑΤΟΜ» (ΦΕΚ 101 Α) και του άρθρου 65 
του Ν. 1892/90 (ΦΕΚ 101 Α). 

γ. Του άρθρου 20. παρ. 3 και του άρθρου 29 Α του Ν. 
1558/85 «Κυβέρνηση και Κυβερνητικά Όργανα» (ΦΕΚ 
134Α), όπως αυτό προστέθηκε με το άρθρο 27 του Ν. 
2081/92 (ΦΕΚ154Α) και αντικαταστάθηκε από το άρθρο 1 
παρ. 2ατου Ν. 2469/97 ΦΕΚ Α38). 

2. Τους κανονισμούς: 

α. Καν. (ΕΟΚ) 3508/92 «για τη θέσπιση ενός ολοκληρω¬ 
μένου συστήματος διαχείρισης και ελέγχου σχετικά με 
ορισμένα καθεστώτα κοινοτικών ενισχύσεων» καθώς και 
των τροποποιήσεών του. 

β. Καν. (ΕΚ) 1251/1999 του Συμβουλίου «περί της θέ¬ 
σπισης καθεστώτος στήριξης των παραγωγών ορισμέ¬ 
νων αροτραίων καλλιεργειών» καθώς και των σχετικών 
κανονισμών εφαρμογής του ανωτέρω και των τροποποιή¬ 
σεών του. 

γ. Καν (ΕΚ) 1254/99 του Συμβουλίου «περί της κοινής 
οργάνωσηςτης αγοράς στοντομέατου βοείου κρέατος». 

δ. Καν (ΕΚ) 2342/99 της Επιτροπής περί τον καθορισμό 
των λεπτομερειών εφαρμογής του κανονισμού (ΕΚ) αριθ. 
1254/1999 του Συμβουλίου, «περί κοινής οργανώσεως 
αγοράς στον τομέα του βοείου κρέατος, όσον αφορά τα 
καθεστώτα πριμοδοτήσεων». 

3. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από την εμπορική περίοδο 2002-2003 καθορίζεται ως 
προθεσμία υποβολής των αιτήσεων ενισχύσεων για τους 
τομείς «εκτάσεις» - «ζώα - θηλάζουσες αγελάδες - ταύροι 
και δαμαλίδες Α' περιόδου» η 15η Μάίου του έτους συ¬ 
γκομιδής των αροτραίων καλλιεργειών. 

Στην περίπτωση που ο παραγωγός δεν διαθέτει ζώα μέ¬ 
χρι την 15η Μάίου, υποβάλλει αίτηση στα πλαίσια του 
Ολοκληρωμένου Συστήματος μέχρι την παραπάνω ημε¬ 
ρομηνία αναφέροντας τη διαθέσιμη για την παραγωγή 
ζωοτροφών έκταση (και τα βοοειδή που πιθανόν διαθέτει) 
και στη συνέχεια μπορεί να υποβάλλει αίτηση μεταγενέ¬ 
στερα για τις θηλάζουσεςαγελάδες κατά την περίοδο 
από 15η μέχρι 30 Ιουνίου και για τους ταύρους και τις δα¬ 
μαλίδες στις αναφερόμενες παρακάτω περιόδους. 

Στην περίπτωση παραγωγού που απαλλάσσεται από 
την εφαρμογή του ΔΠ (μέχρι 15 ΜΜΖ) και δεν έχει υπο¬ 
βάλλει αίτηση για ενίσχυση εκτατικοποίησης δεν είναι 
απαραίτητη η υποβολή αίτησης έκτασης στα πλαίσια του 
ΟΣΔΕ. 


Οι αιτήσεις για τους ταύρους και δαμαλίδες - τομέας 
«ζώα» υποβάλλονται επιπλέον τις παρακάτω περιόδους: 

- Για τη Β'περίοδο από 15.7. έως 31.7. 

- Για τη Γ περίοδο από 15.10. έως και 31.10. 

- Για τη Δ'περίοδο από 15.12. έως και 31.12. 

Γιατην ενίσχυση εκτατικοποίησης η προθεσμία υποβο¬ 
λής των αιτήσεων είναι ίδια με αυτή των εκτάσεων. 

Γιατο πριμ σφαγής βοοειδών οι αιτήσεις υποβάλλονται: 

- 1-15 Μάίου για τις σφαγές πρώτου τετραμήνου 
-1-15 Σεπτεμβρίου γιατις σφαγές δευτέρου τετραμήνου 

- 1-15 Ιανουάριου του επόμενου έτους για τις σφαγές 
τρίτου τετραμήνου 

Η αρίθμ. 170802/26,04.00 απόφαση καταργείται. 

Η παρούσα απόφαση ισχύει από 1η Ιανουάριου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




